stanford-oval/wikipedia huggingface dataset:
אודונטופטרה

| אודונטופטרה |
| --- | --- |
 
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
על־סדרה:: אודונטופטרה
שם מדעי
 Odonatoptera
אוֹדוֹנָטוֹפּטֶרָה (שם מדעי: Odonatoptera) היא על-סדרה של חרקים קדומים בעלי שני זוגות כנפיים, ובה סדרת השפיראים. קבצה זו החלה להתפתח בקרבון הפנסילבני, 320 מיליון שנה לפני זמננו.
חרקים אלה הכילו בעבר סדרות רבות, אך מרביתן נכחדו בסוף עידן הפלאוזואיקון ומכולן נותרה רק סדרת השפיראים. המינים הנכחדים הכילו מינים גדולים בהרבה מרוב החרקים. הגדול שבהם היה המגאנוירה, שהגיעה למוטת כנפיים של 75 ס"מ.
התכונות הבולטות שלהם הם גוף בעל ארבע כנפיים דמויות-להב, עיניים משוכללות ובטן ארוכה. מינים אלה הם טורפים וניזונים מחרקים קטנים יותר הנחטפים באוויר. הזחלים גדלים במים.
מיון

משפחת Campylopteridae – נכחדה
משפחת Lapeyriidae – נכחדה
משפחת Erasipteridae – נכחדה
סדרת Geroptera – נכחדה
סדרת מגאניסופטרה (Meganisoptera) – נכחדה
סדרת Protanisoptera – נכחדה
סדרת Triadophlebioptera – נכחדה
סדרת Protozygoptera – נכחדה
סדרת שפיראים (Odonata)
אודונטובטרכיים

| אודונטובטרכיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: אודונטובטרכיים
סוג:: אודונטובטרכוס
שם מדעי
 Odontobatrachidae ‏Barej & Rödel & Loader & Schmitz, 2014

אודונטובטרכיים (שם מדעי: Odontobatrachidae) היא משפחה של דו-חיים מסדרת חסרי זנב, בתוכה סוג אחד אודונטובטרכוס (Odontobatrachus). בני הסוג הם קרוביהם הרחוקים של משפחת פטרופדיים ובעבר היו שייכים לה ולסוג Petropedetes.
המין Odontobatrachus natator התגלה ב-1905 בחוף השנהב, ושויך בתחילה לסוג Petropedetes ושאר המינים התגלו רק ב-2015. על פי בדיקות מולקולריות הם הפכו למשפחה עצמאית עתיקה שהתפתחה כבר בתקופת הקרטיקון.
צפרדעים אלה חיות ביערות אפריקה, באזור חוף השנהב וגיאנה והן שוכנות נחלים. אורכם עד 65 מ"מ והם בעלי קרומי שחייה, עור בעל בלוטות דמויות גרגירים ולסתות גדולות היכולות להיפער ולבלוע במהירות טרף קטן וכן שיניים קטנות. הראשנים שטוחים ובעלי פה יונק העוזר להם להיאחז בסלעים.
מיון

משפחה אודונטובטרכיים (Odontobatrachidae)
סוג אודונטובטרכוס (Odontobatrachus )
מין Odontobatrachus arndti
מין Odontobatrachus fouta
מין Odontobatrachus natator
מין Odontobatrachus smithi
מין Odontobatrachus ziama
אוויור

אוויור (בכתיב לועזי: Avior) או ε בשדרית הוא הכוכב השלישי בבהירותו בקבוצת הכוכבים שדרית והוא אחד הכוכבים הבהירים בשמים.
ציוני באייר של כוכבי הקבוצה ניתנו בזמן שהקבוצה הייתה חלק מקבוצת הספינה ארגו לפני שזו פורקה לשדרית, מפרש, ירכתי הספינה ומצפן ולכן הם אינם עקביים. בשל מיקומו הדרומי - כ-30° מהקוטב השמימי הדרומי, הוא לא היה מוכר בעת העתיקה ושמו הופיע רק בשנות ה-40 של המאה ה-20 באלמנך הניווט של האדמירליות הבריטית, ככל הנראה כעזר לניווט בחצי הכדור הדרומי. מקור השם אינו ברור, ייתכן שמרמז על שימושו לניווט מטוסים.
תכונות

אוויור הוא כוכב כפול במרחק של כ-630 שנות אור המורכב מענק כתום ומכוכב הסדרה הראשית כחול המקיפים זה את זה במרחק של כ-4 יחידות אסטרונומיות ובזמן הקפה של כ-2.2 שנים. תצפיות מראות על שינוי מחזורי בבהירות הכוללת של כעשירית דרגת בהירות נראית שנובע ככל הנראה מליקוי חלקי בו הענק הכתום מסתיר חלקית את פני הכוכב הקטן יותר. בשל המרחק הגדול והקרבה היחסית בין בני הזוג לא ניתן להפריד בין שני הכוכבים באמצעות טלסקופ והמידע על תכונותיהם של בני הזוג מושג באמצעות מדידות ספקטרוסקופיות.
תכונות > אוויור A

אוויור A הוא ענק כתום מסוג ספקטרלי K3 עם מסה של כ-4.5 מסות שמש ורדיוס של כ-100 פעמים רדיוס השמש. בהירות נראיתו היא מדרגה 2.9 כך שהוא מאיר בערך פי 2,000 מעוצמת ההארה של השמש. טמפרטורת פני השטח שלו היא כ-4,000 קלווין, מה שגורם לצבעו הכתום. מכיוון שהכוכב נמצא בשלבי התפתחות מתקדמים ביחס לבן הזוג, הוא היה כנראה המסיבי יותר מבין השניים, אך איבד חלק ניכר ממסתו כך שכיום בן הזוג יותר מסיבי ממנו.
תכונות > אוויור B

אוויור B הוא כוכב הסדרה הראשית מסוג ספקטרלי B עם מסה של כ-7 מסות שמש ורדיוס גדול פי 6 משל השמש. בהירותו היא מדרגה 2.25, כך שהוא מאיר בערך פי 4,000 מהשמש באור נראה ובערך כפול מכך בתוספת הקרינה בתחום העל-סגול, זאת כתוצאה מהטמפרטורה הגבוהה של כ-23,000 קלווין.
You da One

You Da One (בעברית: אתה האחד) הוא הסינגל השני של הזמרת ריהאנה מאלבומה השישי, Talk That Talk, שיצא ב-14 בנובמבר 2011. השיר לא הצליח לשחזר את ההצלחה הפנומנלית של הסינגל הקודם "We Found Love", אך כן הצליח להשתחל לטופ 20 במדינות רבות בעולם, ביניהן ארצות הברית ובריטניה. כחצי שנה לאחר מכן, הגיע הסינגל למעמד פלטינה על מכירה של יותר ממיליון עותקים בארצות הברית. השיר מדבר על הנוחיות והשמחה של ריהאנה במערכת היחסים בה היא נמצאת עם החבר שלה, בנוסף היא מסבירה כי הוא הבן אדם היחידי שהיא צריכה בחייה. השיר נכתב על ידי לוקאס גוטוואלד, אסתר דין, יוהאן היל, ורובין פנטי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 26 |  |
|  ארצות הברית | בילבורד הוט 100 | 14 |  |
|  הממלכה המאוחדת | מצעד הסינגלים הבריטי | 16 |  |
|  ולוניה | אולטראטופ 40 | 50 |  |
|  ניו זילנד | המצעד הניו זילנדי הרשמי | 10 |  |
|  פלנדריה | אולטראטופ 50 | 39 |  |
|  שוודיה | סוורייטופליסטן | 17 |  |
הערות שוליים

↑  מידע על You da One, באתר המצעד של ניו זילנד
↑  מידע על You da One, באתר המצעד השוודי
| ריהאנה |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Music of the Sun • A Girl like Me • Good Girl Gone Bad (Reloaded) • Rated R • Loud • Talk That Talk • Unapologetic • Anti |  |
| אלבומי רמיקס | Good Girl Gone Bad: The Remixes • Rated R: Remixed |  |
| אלבומי וידאו | Good Girl Gone Bad Live • Loud Tour Live at the O2 • Rihanna 777 Documentary... 7Countries7Days7Shows |  |
| סיבובי הופעות | Rihanna: Live in Concert • A Girl's Night Out • Good Girl Gone Bad Tour • Last Girl on Earth • Loud Tour • Diamonds World Tour • The Monster Tour • Anti World Tour |  |
| ערכים קשורים | Home • פנטי ביוטי • "We Found Love" (וידאו קליפ) • רבל פלר • רבל • ניוד מאת ריהאנה • רוג מאת ריהאנה • מופע המחצית של סופרבול LVII |  |
| ריהאנה – סינגלים |
| --- | --- | --- |
| Music of the Sun | "Pon de Replay" • "If It's Lovin' that You Want" |  |
| A Girl like Me | "SOS" • "Unfaithful" • "We Ride" • "Break It Off" |  |
| Good Girl Gone Bad | "Umbrella" • "Shut Up and Drive" • "Hate That I Love You" • "Don't Stop the Music" • "Take a Bow" • "Disturbia" • "Rehab" |  |
| Rated R | "Russian Roulette" • "Hard" • "Rude Boy" • "Rockstar 101" • "Te Amo" • "Wait Your Turn" |  |
| Loud | "Only Girl (In the World)" • "What's My Name?" • "Raining Men" • S&M" • "California King Bed" • "Man Down" • "Cheers (Drink to That)" • "Love the Way You Lie (Part II)" |  |
| Talk That Talk | "We Found Love" • "You da One" • "Talk That Talk" • "Birthday Cake" • "Where Have You Been" • "Cockiness (Love It)" |  |
| Unapologetic | "Diamonds" • "Stay" • "Pour It Up" • "Loveeeeeee Song" • "Right Now" • "What Now" • "Jump" |  |
| Anti | "Consideration" • "Work" • "Kiss It Better" • "Needed Me" • "Love on the Brain" • "Desperado" • Higher • "Sex with Me" |  |
| השתתפות בסינגלים | "Roll It" • "If I Never See Your Face Again" • "Live Your Life" • "Run This Town" • "Love the Way You Lie" • "Who's That Chick?" • "All of the Lights" • "Fly" • "Take Care" • "The Monster"  • "This Is What You Came For" • "Nothing is Promised" • "Too Good" • "Selfish" • "Wild Thoughts" • "Loyalty" • ‏ "Lemon" • "Believe It" |  |
| שירים אחרים | "FourFiveSeconds" • "Towards the Sun" • "Dancing in the Dark" • "Bitch Better Have My Money" • "American Oxygen" • "Sledgehammer" • "Lift Me Up" |  |
| --- | --- |
בקרת זהויות :  MusicBrainz release group: 5285118e-7f16-46ec-ad47-8c85814275b7  MusicBrainz work: 76416d53-1e9a-4901-b2d0-f96c7fa89088
אדריאן שלי

| --- | --- |

 לידה:  24 ביוני 1966 קווינס, ארצות הברית 
 נרצחה:  1 בנובמבר 2006 (בגיל 40) מנהטן, ארצות הברית 
 מדינה:  ארצות הברית 
 תקופת הפעילות:  מ-1989 
 עיסוק:  תסריטאית, במאית קולנוע
 מקום לימודים:  המכללה לאומנות יפה של אוניברסיטת בוסטון 
 פרופיל ב-IMDb
 
אדריאן שלי על עטיפת DVD "האמת שלא תיאמן"
אדריאן שלי (אנגלית: Adrienne Shelly;‏ 24 ביוני 1966 - 1 בנובמבר 2006) הייתה שחקנית, תסריטאית ובמאית קולנוע אמריקאית. שלי התפרסמה כאשר כיכבה בסרטי הבמאי האל הרטלי בסוף שנות ה-80 ותחילת שנות ה-90. סרטים אלו "האמת שלא תיאמן" ו"אמון הדדי" היו בין הסרטים המובילים בז'אנר "הקולנוע העצמאי האמריקני". במהלך הקריירה שלה שיחקה שלי בסרטיהם של במאים מובילים נוספים, וטרם מותה החלה בפיתוח קריירה כבמאית ותסריטאית בזכות עצמה.
חייה והקריירה המקצועית שלה

שלי נולדה כ"אדריאן לוין" ברובע קווינס בניו יורק. היא גדלה בלונג איילנד, והופיעה מגיל צעיר במחזות זמר. לאחר סיום לימודיה בבית הספר התיכון למדה קולנוע באוניברסיטת בוסטון.
שלי התפרסמה בעקבות הופעתה בסרטיו של הבמאי האל הרטלי, "האמת שלא תיאמן" (1989) ו"אמון הדדי" (1990). סרטים אלו הופקו בשיטת "הקולנוע העצמאי", והיו שונים מסרטי הזרם המרכזי בהוליווד באותה תקופה. הם עסקו בדמויות מנוכרות המצויות בשולי החברה, באהבות קשות ובלתי אפשריות, ובבדידותו של הזר בחברה מתנכרת, וכל זאת בהומור ובשנינות, כאשר הדמויות אומרות את שורות הדיאלוג השנונות והפילוסופיות ששם בפיהן הרטלי, תוך כדי שיחה יום יומית מבלי לשנות את הבעת פניהן.
יופייה המיוחד של שלי, וכישרון המשחק שלה, התאימו לתפקידים בהם לוהקה. אודרי, התיכוניסטית המתאהבת באיש הלא נכון בסרט "האמת שלא תיאמן", ומריה, גיבורת "אמון הדדי" הנכנסת להריון בלתי רצוי, מגורשת ממשפחתה, ומוצאת את הידידות והאהבה הבלתי אפשרית אצל מתיו (מרטין דונובן) טכנאי מחשבים גאון, הסובל מהתעללות של אב מכה, ומחוסר הבנה של סביבתו.
גילום דמויות אלו עיצבו את דמותה של שלי בתודעה של צופי הסרטים כדמות נשית נוגעת ללב, המחפשת את האהבה והידידות בעולם קשה ולעיתים אכזר ומנוכר. מראה החיצוני של שלי, רעמת השיער האדמונית, שפתיה המלאות, ומבנה פניה המיוחד, התאימו לדמות שגילמה, בהיותם אף הם יוצאי דופן וחריגים, אל מול היופי התעשייתי שדרשה הוליווד הממוסדת משחקניותיה, אך בה בעת יפים בצורה נוגעת ללב.
סרטים אלו זכו להצלחה בינלאומית, והסרט "אמון הדדי" אף היה מועמד לפרס הגדול של חבר השופטים בפסטיבל סאנדנס לקולנוע עצמאי.
במהלך שנות ה-90 הופיעה שלי במספר סרטים נוספים אם כי אלו לא זכו להצלחה של סרטיו של הרטלי. בהמשך דרכה פנתה לכתיבה ולבימוי, במספר סרטים בהם עמדה מאחורי המצלמה. הצלחתה הגדולה ביותר הייתה קומדיה משנת 1999 בשם "אקח אותך לשם" ("I'll Take You There") אשר זכתה בפרס "התגלית" בפסטיבל אומנות הקומדיה האמריקני בשנת 2000, וכן בפסטיבל קולנוע בפורטוגל. בשנת 2006 ביימה סרט בשם "מלצרית" אשר בעת מותה טרם יצא אל המסכים.
שלי הופיעה במספר סרטי טלוויזיה לרבות הסדרות חוק וסדר, אוז ורצח מאדום לשחור, כולן סדרות הנחשבות לסדרות איכות.
מותה

ב-1 בנובמבר 2006 נמצאה שלי על ידי בעלה, אנדי אוסטרוי, כאשר היא תלויה מסדין שנכרך סביב צווארה ונתלה על מוט וילון בחדר האמבטיה בביתם שבגריניץ' וילג' במנהטן. על אף שנראה לכאורה כי מדובר בהתאבדות, המשטרה העלתה ממצאים מחשידים לפיהם נרצחה שלי, כגון טביעות רגליים בלתי מוסברות בחדר האמבטיה. ב-6 בנובמבר 2006 הודיעה המשטרה על מעצרו של פועל בשם דייגו פילקו, מהגר בלתי חוקי מאקוודור בן 19, שנחשד ברציחתה של שלי. ב-14 בפברואר 2008 הודה פילקו בבית המשפט ברצח, והסביר כי עשה זאת בשל כך שנתפס על ידי שלי כשפרץ לדירתה וגנב מארנקה. פילקו נדון ל-25 שנות מאסר ללא חנינה.
שלי הותירה אחריה בת בת שלוש שנים.
לאחר מותה הקים בעלה את "מוסד אדריאן שלי", ארגון ללא כוונת רווח המעניק מלגות ומענקים לנשים העוסקות בעשייה קולנועית. ב-1 בדצמבר 2021 עלה ב-HBO סרט תיעודי בשם "אדריאן" שביים בעלה ובו הוא מתאר את חייה. הסרט משודר גם בישראל בYES ובHOT.
הערות שוליים

↑  אמיר בוגן, כישרון שנגדע ברצח מקרי: חייה ומותה של השחקנית אדריאן שלי, באתר ynet, 4 בדצמבר 2021
| --- | --- |
בקרת זהויות :  PLWABN: 9810562552605606  BNE: XX1636102  BnF: cb14041008j (data)  GND: 140910999  ISNI: 0000 0001 1027 9998  LCCN: no2002022594  NKC: mub2014831291  NTA: 100812961  SUDOC: 07868434X  VIAF: 61747660   WorldCat (עם VIAF): 61747660
אגודה עות'מאנית

אגודה עות'מאנית היא תאגיד המורכב מקבוצה של בני-אדם או תאגידים אחרים אשר חברו יחד, בהגדרה, למען מטרות ציבוריות, משתמשות בכספי ציבור ומקבלת הטבות ממדינת ישראל.
אגודה עות'מאנית מתנהלת על פי הוראותיו של החוק העות'מאני על האגודות משנת 1909. החוק לא עודכן מאז, להבדיל מחוקים העוסקים בעמותות או גופים ציבוריים אחרים, ועד לאוגוסט 2021 היה חריג בכך שאינו כולל הוראות חוק המאפשרות פיקוח ואכיפה, ואף לא רישום מסודר של כלל האגודות העות'מאניות הקיימות.
נכון לשנת 2022 פועלות בישראל 10,473 אגודות עות'מאניות, על פי רישומי המדינה. חלק מאגודות אלו הן ארגונים מרכזיים במשק הישראלי. תחומי הפעילות המרכזיים של אגודות עות'מאניות הם ארגוני עובדים, ארגוני מעבידים וקופות חולים.
מעמד חוקי

אגודה עות'מאנית מתנהלת על פי הוראותיו של החוק העות'מאני על האגודות משנת 1909 שמקורו צרפתי.
אגודות עות'מאנית המשיכו להיווסד גם בתקופת המנדט ולאחר הקמת המדינה עד שחוקק חוק העמותות. ממועד כניסתו לתוקף של חוק העמותות, באפריל 1981, לא ניתן היה להקים אגודות עות'מאניות חדשות, אולם המחוקק אִפשר את המשך פעילותן של האגודות הקיימות.
בפסק דין תקדימי שניתן ביולי 2018 הורה בית המשפט המחוזי מרכז על הפיכת האגודה העות'מאנית פועלי אגודת ישראל לעמותה, כמענה לאי-סדרים בהתנהלות האגודה.
מעמד חוקי > הבדלים בדין לעומת עמותות

חוק העמותות אינו חל על אגודה עות'מאנית והחוק העות'מאני משנת 1909 אינו כולל הוראות בדבר חובות דיווח, שקיפות וסמכויות פיקוח, ובין השאר לא חייבת אגודה עות'מאנית לציין ליד שמה שהיא אגודה מסוג זה, בניגוד לעמותות. בנוסף, לגבי אגודות עות'מאניות משרד הפנים לא מקיים פעילות קבועה של פיקוח וריכוז מידע, והן אינן מחויבות בביקורת פנימית על פי חוק הביקורת הפנימית, התשנ"ב–1992.
בנוסף, בניגוד לעמותה רגילה, גוף המוגדר כאגודה עות'מאנית יכול לקבל אישור לניכוי מס הכנסה עקב תרומה לפי סעיף 46 לפקודת מס הכנסה גם ללא כל אישור על "ניהול תקין".
המאפיינים הייחודיים של האגודות העות'מאניות נבחנו לעומק בדו"ח מבקר המדינה משנת 2017, שהעלה חששות שונים בעקבות העדר השקיפות והפיקוח של האגודות, ביניהם חשד למעילה במיליוני שקלים מקופת הסתדרות העובדים הלאומית. החשד הוביל לחקירת משטרה במהלכה התגלתה מעילה של כ-13 מיליון שקלים מכספי האגודה, שבוצעה בשנים 1998–2005 על ידי בכירים בהסתדרות הלאומית.
עוד הדגיש דו"ח המבקר שבעקבות חוסר המחויבות בביקורת פנימית, אין סמכות לנציב תלונות הציבור לבחון תלונות על אגודות עות'מאניות, או להוציא צו הגנה לחושפי שחיתויות בגופים אלו, ובמקרה של דיווח על שחיתות לכאורה, לא ניתן היה לבחון את השחיתות או להגן על המדווחת מפיטורים.
מעמד חוקי > הבדלים בדין לעומת עמותות > הגברת הפיקוח על פעילותן של אגודות עות'מאניות

בשנת 2014 עלתה "הצעת חוק האגודות העות'מאניות (רישום ופיקוח), התשע"ד–2014", שמטרתה להשוות את מעמדן של האגודות העותמאניות לאלו של עמותות וחברות לתועלת הציבור. בשנת 2017, פרסם מבקר המדינה ביקורת חמורה על משרד הפנים בנושא "כישלון הפיקוח על האגודות העות'מאניות" והמליץ לשנות את החוק. לאחר פרסום המבקר הוגשו בשנת 2018 שתי הצעות חוק נוספות, אולם כמו קודמתן גם הן לא עברו קריאה טרומית.
בהנחיית שרת המשפטים איילת שקד ב-28 במאי 2018 פרסם משרד המשפטים קול קורא לדיון פתוח בנושא.
ביולי 2021 חתם שר המשפטים גדעון סער על תקנות שנועדו להגביר את שקיפות האגודות.
התקנות קובעות כי האגודות יחויבו בהגשת הדיווחים הבאים:
דיווח ראשוני וחד פעמי הכולל פרטים בסיסיים על האגודה (תקנון, הרכב הוועד ומען האגודה). פרטים אלה ישמשו לצורך יצירת מרשם מסודר ועדכני של כלל האגודות העות'מאניות בישראל.
דיווח מיידי בדבר תיקונים בתקנון, שינויים בהרכב הוועד או במען האגודה.
דיווח שנתי על ענייניה הכספיים של האגודה ועל פרטים שונים ביחס לפעילותה.
עם זאת נכון ל-2021, גם לאחר העברת התקנות רק 2% מהאגודות העות'מאניות הגישו דו"חות. לאור ההתעלמות של האגודות, הוכרז שאגודות שלא יעמדו בתקנות לא ייהנו מהטבות מס והכנסות מהמדינה.
גופים הפועלים בישראל במאה ה-21 כאגודה עות'מאנית

נכון לשנת 2022 רשומות במדינת ישראל מעל עשרת אלפים אגודות עות’מאניות.
בעבר לא פורסם רישום מסודר שלהן, אולם לאחר שהוגשה בקשת חופש מידע בשנת 2015, פרסמה היחידה הממשלתית לחופש המידע 10,473 גופים הרשומים בישראל כאגודות עות’מאניות בישראל. במקביל פורסמה הודעת המִנהל לשלטון מקומי במשרד הפנים, כי ”לא ידוע לנו למתי מעודכנת הרשימה ולא בוצעה בדיקת טיוב של הנתונים, לכן איננו יכולים לאשר את נכונותה. יתכן שחלק מהאגודות ברשימה אינן קיימות, נמחקו, נסגרו, הפכו לעמותות וכדומה”.
על הגופים הגדולים הפועלים בישראל במאה ה-21 כאגודה עות'מאנית, נמנים:
לשכת עורכי הדין
ועד עובדי התעשייה האווירית
ויצו
אוניברסיטת תל אביב
ההסתדרות הכללית החדשה
הסתדרות המורים
ארגון המורים
הסתדרות העובדים הלאומית
ההסתדרות הרפואית בישראל
התאחדות בוני הארץ
התאחדות התעשיינים בישראל
אגודת העיתונאים ירושלים
מגן דוד אדום
שירותי בריאות כללית
התאחדות המלונות בישראל
ראו גם

עמותה
חברה לתועלת הציבור
המגזר השלישי
הערות שוליים

1 2 3 4 5  הפיקוח על אגודות עות'מאניות, באתר משרד הפנים
↑  טלי חרותי-סובר, זהירות, אגודה עות'מאנית, באתר "הארץ", 27 באפריל 2013(הקישור אינו פעיל, 9.4.2020)
↑  שחר אילן, החלטה תקדימית של המחוזי מרכז: אגודה עותומנית תחייב להפוך לעמותה, באתר כלכליסט, 26 ביולי 2018
1 2 3  התומכים שלנו בחרו שני נושאי-על למעקב צמוד (סיקור צל) במושב הקרוב: ועדת שרים לחקיקה וההסתדרות., באתר "שקוף"
↑  אגודות עות'מאניות כעמותות – מבקר המדינה
↑  קול קורא והזמנה לשיח עם בעלי העניין והציבור: אגודות עות'מאניות – הגשת דיווחים לגבי פעילותן
↑  אבישי גרינצייג, ‏סער חתם על תקנות השקיפות באגודות העותמניות; ארגוני העובדים זוכים להקלות, באתר גלובס, 28 ביולי 2021
תקנות החוק העות'מאני על אגודות (דיווח ושקיפות), התשפ"א–2021, טיוטה.
↑  אגודות עותמאניות שיפעלו ללא שקיפות לא יקבלו תקציב מהמדינה
אודונתספיס

| אודונתספיס |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: עמלצאים
משפחה:: כרישי חול
סוג:: אודונתספיס
שם מדעי
 Odontaspis ‏אגאסי, 1838

אודונתספיס (שם מדעי: Odontaspis) הוא סוג כרישים מהמשפחה כרישי חול שבסדרה דמויי עמלץ. בסוג זה קיימים 2 מינים.
סוג זה קרוב לסוג כריש חול (או כריש-שן), אך מיניו חסרים חלק מהשיניים האחוריות של כרישי החול, בעלי חוטם מחודד יותר ומצויים בימים עמוקים יותר. הם נדירים יחסית וכמעט לא רואים אותם. הם יכולים להגיע לאורך 3.6 מטר.
כרישים אלה שוחים סביב קרקעית הים עד לעומק 1 ק"מ ומחפשים דגים קטנים ורכיכות סביב האוקיינוסים הממוזגים והטרופיים בכל העולם.
מינים

כריש חול קטן-שיניים (Odontaspis ferox)
כריש חול גדול-עין (Odontaspis noronhai)
מינים > מינים נכחדים

Odontaspis aculeatus
Odontaspis speyeri
Odontaspis winkleri
You Suffer

You Suffer הוא שיר של להקת הגריינדקור הבריטית נפלם דת'. השיר זכה להיכנס לספר השיאים של גינס כשיר הקצר ביותר שהוקלט אי פעם (1.316 שניות). השיר נכתב על ידי שניים מחברי הלהקה במהלך שנת 1986, ונכלל באלבום Scum מ-1987.
לדברי ג'סטין ברודריק, אחד מכותבי השיר, "...השיר נכתב כבדיחה, משהו אידיוטי לחלוטין. מגוחך אבל משעשע ביותר. היינו מנגנים את השיר הזה מול 30 ילדים כל סופשבוע בערך, אולי 30 פעם. זה היה מצחיק."
אמן הנויז קיילי מינויז ביצע גרסת כיסוי של השיר באורך 60 דקות ו-39 שניות.
תמות מרכזיות בשיר

השיר עוסק בעיקר בסבל האנושי ובתהיה על הגורמים לו.
מילות השיר הן - 

You suffer

?But why
השורה הראשונה היא כותרת השיר ולמעשה אינה מושרת.
הסינגל

בשנת 1989 השיר יצא כסינגל על תקליטון-אוסף בשם Grindcrusher. על צידו השני של התקליטון הופיע שיר של להקת אלקטרו היפיז, שגם אורכו כשנייה. זהו הסינגל הקצר ביותר שיצא מעולם. כל שיר תפס חריץ אחד על התקליט, ושאר השטח נוצל לכיתובים וציורים.
הקליפ

בשנת 2007, במקביל להוצאה מיוחדת של האלבום Scum לרגל עשרים שנה להוצאתו המקורית, צולם וידאו קליפ לשיר - גם הוא הווידאו קליפ הקצר בעולם.
אודונה הראשון, רוזן סבויה

אודונה הראשון, רוזן סבויה (באיטלקית: Oddone I di Savoia; ‏1023 – 1057), היה רוזן סבויה בין השנים 1051–1057.
ביוגרפיה

אודונה נולד בשנת 1023 לאומברטו הראשון, רוזן סבויה ולאנצ'ילה מלנצבורג.
בשנת 1046 אודונה התחתן עם אדליידה מסוזה, בתם של אולדריקו מנפרדי השני, מרקיז טורינו וברטה ממילאנו, ועל ידי כך שלט עמה במרקיזות סוזה ובמרקיזות טורינו.
בשנת 1048 מת אביו אומברטו הראשון, רוזן סבויה, ואחיו אמדאו הראשון, רוזן סבויה עלה לשלטון במקומו. בשנת 1051 מת אחיו אמדאו הראשון, ואודונה עלה לשלטון במקומו. בשנת 1057 מת אודונה, ובנו פייטרו הראשון, רוזן סבויה ירש את כל נחלותיו.
משפחתו

בשנת 1046 התחתן אודונה עם אדליידה מסוזה, בתם של אולדריקו מנפרדי השני, מרקיז טורינו וברטה ממילאנו, ממנה היו לו 5 ילדים:
פייטרו הראשון, רוזן סבויה (1048–1078)
אמדאו השני, רוזן סבויה (1050–1080)
ברטה מסבויה (1051–1087), התחתנה עם היינריך הרביעי, קיסר האימפריה הרומית הקדושה
אדליידה מסבויה, דוכסית שוואביה (1052–1079), התחתנה עם רודולף מריינפלדן
אודונה השלישי, בישוף אסטי (לא ידוע–1098)
XGBoost

| --- | --- |

 גרסה אחרונה:  2.1.1 (30 ביולי 2024) 
 מערכת הפעלה:  לינוקס 
 נכתבה בשפות:  R, Java, Ruby, C, C++, פייתון, ג'וליה, Swift 
 סוג רישיון:  אפאצ'י 2.0 
 קוד מקור:  https://github.com/dmlc/xgboost 
 xgboost.ai
 
XGBoost היא ספריית תוכנה קוד פתוח המספקת מסגרת נירמול (regularizing) וחיזוק גרדיאנט לשפות: C ++, Java,Python, ג'וליה, Perl, וסקאלה. XGBoost עובדת על לינוקס, Windows, ו- macOS. מתוך תיאור הפרויקט, היא שואפת לספק "ספרייה להגברת הדרגתיות ניתנת להרחבה, ניידת ומבוזרת (GBM, GBRT, GBDT). XGBoost פועל על מכונה בודדת, כמו גם על מסגרות עיבוד מבוזרות Apache Hadoop, Apache Spark, Apache Flink ו- Dask.
הספרייה זכתה לפופולריות רבה ותשומת לב בתור האלגוריתם המועדף עבור צוותים מנצחים רבים של תחרויות למידת מכונה.
היסטוריה

XGBoost התחילה כפרויקט מחקר של טיאנקי צ'ן כחלק מקבוצת ה-Distributed (Deep) Machine Learning Community (או DMLC). בתחילה, כיישום מסוף שניתן להגדיר באמצעות קובץ תצורה של libsvm. הוא התפרסם בחוגי התחרות ב-ML לאחר השימוש בו בפתרון המנצח של אתגר למידת המכונה של Higgs. זמן קצר לאחר מכן, חבילות Python ו-R נבנו, ול-XGBoost יש כעת הטמעת חבילות עבור Java, Scala, Julia, Perl ושפות אחרות. זה הביא את הספרייה למפתחים נוספים ותרם לפופולריות שלה בקרב קהילת Kaggle, שם היא שימשה למספר רב של תחרויות.
עד מהרה הוא שולב עם מספר חבילות אחרות מה שהופך אותו קל יותר לשימוש בקהילות שלהם. כעת הוא שולב עם scikit-learn עבור משתמשי Python ועם חבילת caret עבור משתמשי R. ניתן לשלב אותו גם במסגרות Data Flow כמו Apache Spark, Apache Hadoop ו- Apache Flink באמצעות ה-Rabit המופשט ו-XGBoost4J. ספריית XGBoost זמינה גם ב- OpenCL עבור FPGAs. יישום יעיל וניתן להרחבה של XGBoost פורסם על ידי Tianqi Chen ו-Carlos Guestrin.
מאפיינים

תכונות בולטות של XGBoost שמבדילות אותו מאלגוריתמים אחרים של Gradient boosting כוללות:
ענישה חכמה של עצים
כיווץ פרופורציונלי של צמתי עלים
ניוטון בוסטינג
פרמטר אקראי יתיר
יישום על מערכות בודדות, מבוזרות ומחשוב מחוץ לליבה
בחירת מאפיינים (Feature selection) אוטומטית
אלגוריתם

בשונה מאלגוריתם מסוג חיזוק גרדיאנט (gradient boosting) שפועל כדעיכת גרדיאנט, ‏XGBoost עובד כ"ניוטון-רפסון" במרחב הפונקציונלי. שערוך טיילור מסדר שני משמש בתור פונקציית ההפסד כדי לקשר למתודת ניוטון-רפסון.
אלגוריתם גנרי של XGBoost, עם נתוני קלט:  \{(x_{i},y_{i})\}_{i=1}^{N}, פונקציית הפסד:  L(y,F(x)), מספר "לומדים חלשים":  M, וקצב למידה:  \alpha .
מודל ראשוני עם ערך 0:
 {\hat {f}}_{(0)}(x)={\underset {\theta }{\arg \min }}\sum _{i=1}^{N}L(y_{i},\theta ).
עבור m = 1 עד M :
חישוב הגרדיאנטים וההסיאנים:
 {\hat {g}}_{m}(x_{i})=\left[{\frac {\partial L(y_{i},f(x_{i}))}{\partial f(x_{i})}}\right]_{f(x)={\hat {f}}_{(m-1)}(x)}.
 {\hat {h}}_{m}(x_{i})=\left[{\frac {\partial ^{2}L(y_{i},f(x_{i}))}{\partial f(x_{i})^{2}}}\right]_{f(x)={\hat {f}}_{(m-1)}(x)}.
התאמת לומד בסיסי (או לומד חלש, כמו עץ) בעזרת נתוני האימון  \displaystyle \{x_{i},-{\frac {{\hat {g}}_{m}(x_{i})}{{\hat {h}}_{m}(x_{i})}}\}_{i=1}^{N} על ידי פתירת בעיית האופטימיזציה שלהלן:
 {\hat {\phi }}_{m}={\underset {\phi \in \mathbf {\Phi } }{\arg \min }}\sum _{i=1}^{N}{\frac {1}{2}}{\hat {h}}_{m}(x_{i})\left[-{\frac {{\hat {g}}_{m}(x_{i})}{{\hat {h}}_{m}(x_{i})}}-\phi (x_{i})\right]^{2}.
 {\hat {f}}_{m}(x)=\alpha {\hat {\phi }}_{m}(x).
עדכון המודל:
 {\hat {f}}_{(m)}(x)={\hat {f}}_{(m-1)}(x)+{\hat {f}}_{m}(x).
פלט  {\hat {f}}(x)={\hat {f}}_{(M)}(x)=\sum _{m=0}^{M}{\hat {f}}_{m}(x).
פרסים

פרס ג'ון צ'יימברס (2016)
פרס פיזיקת אנרגיה גבוהה פוגשת למידה חישובית (HEP meets ML) (2016)
הערות שוליים

↑  "GitHub project webpage".
↑  "Python Package Index PYPI: xgboost". נבדק ב-2016-08-01.
↑  "CRAN package xgboost". נבדק ב-2016-08-01.
↑  "Julia package listing xgboost". נבדק ב-2016-08-01.
↑  "CPAN module AI::XGBoost". נבדק ב-2020-02-09.
↑  "Installing XGBoost for Anaconda in Windows". נבדק ב-2016-08-01.
↑  "Installing XGBoost on Mac OSX". נבדק ב-2016-08-01.
↑  "Dask Homepage".
↑  "Distributed XGBoost with Dask — xgboost 1.5.0-dev documentation". xgboost.readthedocs.io. נבדק ב-2021-07-15.
1 2  "XGBoost - ML winning solutions (incomplete list)". נבדק ב-2016-08-01.
↑  "Story and Lessons behind the evolution of XGBoost". נבדק ב-2016-08-01.
↑  "Rabit - Reliable Allreduce and Broadcast Interface". נבדק ב-2016-08-01.
↑  "XGBoost4J". נבדק ב-2016-08-01.
↑  "XGBoost on FPGAs". נבדק ב-2019-08-01.
↑  Gandhi, Rohith (2019-05-24). "Gradient Boosting and XGBoost". Medium (באנגלית). נבדק ב-2020-01-04.
↑  "Boosting algorithm: XGBoost". Towards Data Science (באנגלית). 2017-05-14. נבדק ב-2020-01-04.
↑  "Tree Boosting With XGBoost – Why Does XGBoost Win "Every" Machine Learning Competition?". Synced (באנגלית אמריקאית). 2017-10-22. נבדק ב-2020-01-04.
↑  "John Chambers Award Previous Winners". נבדק ב-2016-08-01.
↑  "HEP meets ML Award". נבדק ב-2016-08-01.